gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl hy es ru th es gl da es en kn gl es th gl vi sl gl gl da gl it fi gl es tt gl it th gl fr sl gl eo da gl en kn es en sv es en kn gl en pa gl es tt gl eo als gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en de en gl es gl en de en gl gl es es es gl gl gl gl de es gl gl gl de es gl gl gl es es gl es gl gl gl gl gl gl gl gl es pt pt gl gl es es gl en gl sv gl fr gl de gl de gl gl it gl en gl en gl en gl en gl en gl en gl en gl en gl en gl ja gl es gl gl gl gl gl gl gl gl ca gl gl gl gl
Preferente: O Dumbría xa sabe gañar - Deportes - Que pasa na costa
Deportes Dumbría Fútbol da Costa Preferente Soneira Santa Comba
4ª xornada da Preferente e a nova máis positiva é a vitoria do Dumbría, a primeira deste ano. Os de Canosa superaron con facilidade ao Foz e o celebraron a mesma noite do sábado cunha cea nun coñecido restaurante corcubionés.
Ademais, os equipos xalleiros continúa na boa liña, seguen invitos e mantéñense na zona alta con 8 puntos. O que non acaba de arrincar é o Soneira, que caía en Narón tras aguantar durante 85 minutos.
Dumbría: Juan Purrúa, Iván Pequeño, Isma (Tantán, min.70), Suso, Aarón Fdez., Schuster (Tati, min.80), Aarón López, Luisito (Alberto, min.60), Eloi (Jesús, min.60), Iago e Adrián Mackaay (Cacho, min.65).
Goles: 1-0, min.35: Adrián Mackaay, de forte disparo polo pau corto; 2-0, min.85: Alberto, de volea.
Partido dominado polo Dumbría o disputado a tarde do sábado, no cal consigueu a súa primeira vitoria da tempada.
A primeira metade comezou cun Dumbría tentando levar o peso do partido e apostando polo xogo combinativo, pero un Foz moi ben plantado impedía calquer tipo de acercamento a área. A primeira gran ocasión chegou logo dun testarazo de Adrián nunha falta que respondeu o cancerbeiro do Foz cunha boa estirada. Co paso dos minutos comezou a aparecer a figura de Iago, o cal realizou un gran partido servindo de conexión entre o mediocampo e a dianteira, e tras unha boa xogada persoal asisteu a Adrián, que pese a estar algo escorado soltou un latigazo que se colou polo pau corto da portería do conxunto lugués.
Aínda que pouco despois o Foz dispuxo da mellor ocasión de todo o partido para lograr o empate logo dun discutido penalti por un suposto empuxón de Juan a un xogador visitante nun corner. O mesmo Juan atallaría de maneira maxistral o esférico logo de adiviñar a intención do lanzamento.
No segundo acto mantívose o guión cun Dumbría moi sólido atrás, gran partido do incombustible Suso e dos dous Aaróns na contención, e saíndo a contra con moita intención. Mentres o Foz tentaba construir xogadas de ataque pero en ningún momento crearon sensación de perigo sobre a porta local e sempre estivo máis cerca a sentencia que o empate. O equipo local mellorou cos cambios, sobre todo ca entrada de Alberto que fixo moito dano á contra ca súa velocidade e puido pechar o encontro en varias ocasións, a máis clara un balón ao longueiro de Cacho cando tiña toda a portería ao seu favor logo dun pase da morte de Alberto. Pero esta sentencia non chegou ata que faltaban poucos minutos para o final ao anotar Alberto un bo gol de volea nun man a man logo dunha asistencia de Tati.
Narón - Soneira (1-0)
Soneira: Fran, Vecino, Manuel (Mayor, min.60), Pablo, Modesto, Santi, Víctor García (Mario Toja, min.65), Fran Urroa (Chans, min.80), Vigo, Kike, Vía Rápida (Iago, min.65).
Gol: 1-0, min.85: tras un saque de curruncho.
Un punto que se lle escapou ao equipo de Manolito nos últimos instantes tras ter controlado o choque ao longo de 85 minutos. Pero un despiste na marcaxe nun saque do curruncho a falta de 5 minutos botou por terra o bo traballo realizado en terras ferroláns.
Os soneiráns deixaron o control do partido aos locais, pero as mellores ocasións foron súas, con rápidas xogadas á contra nos pés sobre todo de Kike e Vía Rápida.
Xallas - Viveiro (0-0)
Xallas: David, Ismael, Rubio, Becerra, Martín, Brais, Rubén Forján, Álvaro Cancela (Iván Forján, min.46), Adrián Beiroa (Alexandre, min.66), Luís (Toni, min.46), Iván Amor.
Expulsión: un xogador viveirense por agresión no min.80.
Bo empate do Xallas ante un equipo moi forte, e que seguramente estará na parte alta, como destaca Iván Cancela. A primeira metade estivo máis controlada polo cadro visitante, pero na segunda mellorou moito o equipo xalleiros. Iso si, non houbo apenas fisuras nas dúas serias e ordenadas defensas ao longo dos 90 minutos.
A igualdade foi total, mesmo no número de xogadas, 3 por equipo. Os xalleiros tiveron boas oportunidades por medio de Adrián Beiroa no min.12, unha de Iván Amor de cabeza no min.69, e un tiro de Toni no min.78 que parou o porteiro.
Xove Lago - Santa Comba (1-1)
Santa Comba: Diego, Chinda (José Ángel, min.79), Roberto, Angelo, Gonzalo, Jota, Doro, Toni (Iván Facal, min.46), Noli (Colón, min.59), Julián, Pablo Baña.
Goles: 0-1, min.62: Colón raso tras unha xogada por banda; 1-1, min.85.
Expulsión: Angelo por doble cartón no min.89.
Non sentenciou o Santa Comba e acabou perdendo 2 puntos. I é que o conxunto xalleiro tiña que ter gañado fácil, pero non estiveron acertados a sentenciar os Noli, Julián, Chinda, na primeira metade, ou José Ángel na segunda. Todos marraron varios mans a man claros.
Pola contra, xa cando o encontro marchaba cara o final, o cadro relaxouse e acabou sufrindo o gol do empate. Ademais, o cadro suma un novo expulsado, e segue rompendo marcas a nivel estatal, con 6 expulsados en 4 partidos.
Resultados e clasificacións 2011/2012.
1ª Autonómica: Mala xornada.
Resultados dos 67 encontros do fútbol da Costa.
Vídeo entrevista de Ángel Garrido a Alberto Pose.
Vídeo entrevista a Manolo Varela por Angel Garrido.
Vimianzo lembrou a Martín Pena.
O Plan Competicional e a Liga á carta.
Redacción de Deportes de QPC ([email protected]).
Colabora Gael Denís García Vilar e Martín Guzmán Agra.
Miguel Vázquez Freire publica “O Moucho Voa”: “As grandes cuestións da filosofía afectan a todos”
Zas destina á mellora da rede viaria e de saneamento máis de 510.000€ do POS+ Adicional
Xornalistas nacionais e internacionais percorren o territorio para promocionar o patrimonio subacuático
Stoupa pon en valor ás ilustradoras Olaia Sendón, Helena Gamos e Laura Suárez
Esixen o arranxo dos desperfectos do paseo da Ribeira
Miguel Vázquez Freire publica “O Moucho Voa”: “As grandes cuestións da filosofía afectan a todos”
Zas destina á mellora da rede viaria e de saneamento máis de 510.000€ do POS+ Adicional
Xornalistas nacionais e internacionais percorren o territorio para promocionar o patrimonio subacuático
Stoupa pon en valor ás ilustradoras Olaia Sendón, Helena Gamos e Laura Suárez
Esixen o arranxo dos desperfectos do paseo da Ribeira
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
Marcos Fernández: "As avespas velutinas están a arrasar a froita da casa dunha maneira sorprendente"
A incerteza volve enlear as Festas da Pilarica da Trabe
Adeus ás palmeiras da Praza de Castelao de Corcubión
“A desastrosa xestión do goberno municipal está levando o Concello de Muxía a unha situación límite”
#EntrevistaQPC Néstor González, novo adestrador do Volei Dumbría: "Non somos favoritos, pero xogando ben estaremos arriba"
A Costa da Morte esperará por La Vuelta
A Reserva Mundial de Surf Costa da Morte toma nota en Cantabria
COPYRIGHT 2019 QUE PASA NA COSTA
Aviso Legal y Condiciones de uso